ԶԱՐԳԱՑՄԱՆ ԾՐԱԳՐԵՐԻ, ԶԲՈՍԱՇՐՋՈՒԹՅԱՆ ԵՎ

ՎԵՐԼՈՒԾՈՒԹՅԱՆ ԲԱԺԻՆ

Համաձայն ՀՀ Շիրակի մարզի 2017-2025 թվականների զարգացման ռազմավարության 2018 թվականին աջակցություն է ցուցաբերվել արտահանման ներուժ և ներդրումների կարիք ունեցող ՓՄՁ սուբյեկտներին, ՓՄՁ աջակցության գործող կառույցներին, որը նպաստել է նոր ստեղծված և գործող կազմակերպությունների աճին, աշխատատեղերի ստեղծմանը և գործող աշխատատեղերի պահպանման միջոցով մարզում գործազրկության մակարդակի կրճատմանը, ապահովվել է թողարկված արտադրանքի ծավալների աճ, ներդրումային ռիսկի նվազեցում և արտերկրների հետ տնտեսական համագործակցության կազմակերպմանը:

***ՀՀ Շիրակի մարզում 2018 թվականի գործունեության ծրագրով ստեղծվել է ոչ գյուղատնտեսական 852******նոր աշխատատեղ***:

***Մարզի վարչական տարածքում կատարվելիք կապիտալ ներդրումները (ոչ գյուղատնտեսական) հասցվել են մինչև 28.8 մլրդ դրամի, իսկ մեկ շնչի հաշվով ներդրումների ծավալը՝ մինչև 120.3 հազ. դրամի:***

2018 թվականին անցկացվել է «ՀԱՅ-ՌՈՒՍԱԿԱՆ» առաջին բիզնես ֆորումը, որի նպատակն է տնտեսության տարբեր ոլորտներում ծանոթանալ մարզի գործարար միջավայրին, հավաքագրել և համակարգել առկա գործարար տեղեկատվությունը, այն ներկայացնել Ռուսաստանի Դաշնության տարբեր մարզերի վարչական կառույցներին և գործարարներին՝ հետագա հնարավոր համագործակցության ուղիներ փնտրելու, երկկողմանի կապեր հաստատելու և համատեղ գործունեություն ծավալելու համար` խթանելով պետական համակարգում և տնտեսության տարբեր ոլորտներում ներդրումները:

2018 թվականին ՀՀ տարածքային կառավարման և զարգացման նախարարություն է ներկայացվել 26 ներդրումային ծրագիր-առաջարկ:

Տարածաշրջանային ծրագրերի մշակման, այնպես էլ տարեկան գործունեության ծրագրի շրջանակներում մասնավոր ներդրողների խրախուսման գործում համագործակցում ենք Շիրակի արդյունաբերության պալատի և Շիրակի մարզային ՓՄՁ ԶԱԿ-ի հետ:

**Համայնքների կողմից իրականացվող սուբվենցիոն ծրագրերի ընթացքը։**

Հայաստանի Հանրապետության 2018 թվականի պետական բյուջեից նպատակային հատկացումներ՝ սուբվենցիաներ ստանալու համար ներկայացված 19 ծրագրային հայտերից գնահատման միջգերատեսչական հանձնաժողովի կողմից հավանության արժանացած 11 սուբվենցիոն ծրագրերից, որը կազմում է 483.5 մլն դրամ, որից պետության համամասնությունը կազմում է 192.2 մլն դրամ ութ ծրագրային հայտեր արդեն իսկ ավարտված են, որը կազմում է 319.7 մլն դրամ, որից պետության համամասնությունը կազմում է 137.2 մլն դրամ:

1. Ազատան համայնքի կենտրոնական թիվ 1 փողոցի հիմնանորոգման մայթերի նորոգման և երկրորդական փողոցների խճապատման աշխատանքներ,
2. Ախուրյան համայնքի Նոր Ախուրյան թաղամասի ճանապարհի շարունակության 1314մ հատվածի ասֆալտապատում,
3. Աշոցք համայնքի Փոքր Սեպասար-Մ1 ճանապարհահատվածի կոպճապատման աշխատանքներ,
4. Առափի համայնքի ներհամայնքային թիվ 1 ճանապարհի 1,2 կմ հատվածի և համայնքի կենտրոնի ասֆալտապատում,
5. Անուշավան համայնքի ներհամայնքային թիվ 13,14,24,25,29 փողոցների բազալտե խճով կառուցման աշխատանքներ:
6. Գյումրի քաղաքի կոմունալ ծառայության և աղբահանության ավտոտրանսպորտային միջոցների ձեռքբերում,
7. Անի համայնքի սահմանամերձ և լեռնային 10 բնակավայրի գիշերային լուսավորման ցանցի անցկացման աշխատանքներ:
8. Անուշավան համայնքի ոռոգման ինքնահոս փակ համակարգի պլաստիկ խողովակաշարով կառուցման ծրագիրը:

Երեք ծրագրային հայտեր ՀՀ կառավարության որոշումներով հաստատվել են համաֆինանսավորման տրամադրման համար, սակայն եղանակների և այլ պատճառներով հնարավոր չէ մինչև տարեվերջ ավարտել:

1. Գյումրի քաղաքի Մուշ 2/2 թաղամասի հրապարակի կազմակերպում և բարեկարգում (աշխատանքների 80%-ը կատարված է),
2. Ախուրյան համայնքի Կամո բնակավայրում համայնքային կենտրոնի, մանկապարտեզի կառուցում (աշխատանքների 20%-ը կատարված է),
3. Սարապատ համանքի սերմազտման, ախտահանման, մանրացնող և բարձիչ սարքավորումների ձեռք բերում (2018 թվականի նոյեմբերի 7-ին հավանության է արժանացել և 2018 թվականի նոյեմբերի 19-ին ՀՀ տարածքային կառավարման և զարգացման նախարարության կողմից առաջարկվել է Սարապատ համայնքի ղեկավարին օրենսդրությամբ սահմանված կարգով հայտարարել ծրագրի իրականացման մրցույթ, որը գտնվում է ընթացքի մեջ):

Միջազգային ծրագրեր

ՄԱԿ-ի Արդյունաբերական զարգացման կազմակերպության (UNIDO) և ՄԱԿ-ի Զարգացման ծրագրի կողմից 2018 թվականին իրականացվել են հետևյալ ոլորտային ծրագրերը՝ հնդկացորենի վերամշակման գործարանի հիմնում (Բավրա բնակավայր), բարձրարժեք պանրի արտադրություն (Հայկավան և Մեծ Մանթաշ) և չրի և խոտաբույսերի արտադրություն (Արևշատ):

Համատեղ Եվրոմիության հայաստանյան պատվիրակություն, Մարդը կարիքի մեջ ՀԿ, Ամասիա համայնք, ՀՀ կառավարության աջակցությամբ հիմնվում է Շիրակի մարզի Ամասիա համայնքում բրդի վերամշակման արտադրամաս:

2018թվականին Ֆրանկոֆոնիայի ավանում ՀՀ Շիրակի մարզը ներկայացված է եղել իրեն բնութագրող ավանդույթների մասին պատմող, քաղաքային կենցաղին ու արհեստներին բնորոշ ցուցանմուշներ` գյումրեցուն հատուկ ֆայտոնը, մուշուրբեն և ըստ արժանվույն ներկայանալու և կազմակերպչական աշխատանքներին ցուցաբերած աջակցության համար ՀՀ տնտեսական զարգացման և ներդրումների նախարարության և Զբոսաշրջության կոմիտեի կողմից պարգևատրվեց շնորհակալագրով։

2018 թվականին անցկացվեց «Եվրասիական Շաբաթ»-ը Եվրասիական տնտեսական միության ամենամյա գործնական միջոցառում, որը արդյունավետ երկխոսության հարթակ է Եվրասիական տնտեսական միության ստեղծած բիզնեսի զարգացման, գործիքների քննարկման: ՀՀ Շիրակի մարզի գործարարներին հնարավորություն ընձեռնվեց ներկայացնելու իրենց կողմից թողարկված արտադրանքը և մատուցվող ծառայությունները:

Չօգտագործվող կամ ոչ արդյունավետ օգտագործվող պետական, համայնքային և մասնավոր գույքերի արդյունավետ կառավարման համար 2018 թվականին կազմվել է գույքացանկի 90%-ը և կազմակերպվել են 5 հանդիպումներ ներդրողների հետ:

ԶԲՈՍԱՇՐՋՈՒԹՅՈՒՆ

ՀՀ Շիրակի մարզում զբոսաշրջության զարգացումն ունի մեծ հեռանկար, քանի որ մարզում առկա է զբոսաշրջության հիմնական ճյուղերի` համակարգված և փոխլրացնող զարգացման համար անհրաժեշտ և մեծածավալ ներուժ: Մարզը կարող է հետաքրքիր լինել ինչպես ներգնա, այնպես էլ` ներքին զբոսաշրջության զարգացման համար:

Քանի որ զբոսաշրջության զարգացումը հանդիսանում է ՀՀ Շիրակի մարզի 2017-2025 թվականների զարգացման ռազմավարության գերակա խնդիրներից մեկը, ուստի ՀՀ Շիրակի մարզպետարանը նախաձեռնել և մշակել է **ՀՀ Շիրակի մարզի զբոսաշրջության զարգացման հայեցակարգը**, որի նպատակն է համակարգված ձևով ներկայացնել ՀՀ Շիրակի մարզում զբոսաշրջության զարգացման հնարավորությունները, մարզի առավելություններն ու ներուժը, բացահայտել և նկարագրել այն զբոսաշրջային ուղղությունները, որոնք կարող են շոգեքարշի դեր կատարել ոլորտի զարգացման համար: Հայեցակարգը նպատակ ունի նաև բացահայտել զբոսաշրջության բնագավառում առկա հիմնախնդիրները և նշագծել մարզում դրանց լուծման ուղիները, որը իր մեջ ներառում է Շիրակի մարզի զբոսաշրջային ոլորտի առկա վիճակի ամփոփ վերլուծությունը:

Բաժնի կողմից 2018 թվականին մշակվել է մարզի զբոսաշրջային երթուղիների էլեկտրոնային քարտեզը:

Ինտեգրված գյուղական զբոսաշրջության զարգացման ծրագրի շնորհիվ մշակվել է [Շիրակի մարզի հետաքրքիր կենցաղավարությամբ ապրող](https://www.google.com/maps/d/viewer?ll=40.808620316892046%2C43.77408077560165&fbclid=IwAR0GFFcVHXXW56pRz5bToKDvxiuNoCmJNMWJ5d5NhHUj_oIWYIwOIu5bgDI&z=10&mid=1LyvSwAecd3U-f4omQz95pLfEuJDlymlm) մարդկանց էլեկտրոնային քարտեզը:

2018 թվականին մասնակցել ենք հայ-ռուսական միջտարածաշրջանային 7-րդ համաժողովին, որի շրջանակներում ներկայացրել ենք ՀՀ Շիրակի մարզի զբոսաշրջության զարգացման հայեցակարգը, մարզի զբոսաշրջային հնարավորությունները (30 զբոսաշրջային վայրեր) և զբոսաշրջության զարգացմանը նպաստող ծրագրերը։

Ուսումնասիրվել և վերլուծվել են ՀՀ Շիրակի մարզ այցելած զբոսաշրջիկների տեսակարար կշիռը և զբոսաշրջիկների քանակը (40263):

Կազմակերպվում են զբոսաշրջության զարգացման ուղղված հանդիպումներ մարզի զբոսաշրջային ընկերությունների հետ:

Դի-Վի-Վի Ինթերնեյշնլ հայաստանյան գրասենյակի աջակցությամբ «ԵՄ հանուն մշակույթի, առավել ուժեղ համայնքներ և տեղական նախաձեռնություններ» եռամյա ծրագրի շրջանակներում Արփի համայնքում իրականացվում են զբոսաշրջության զարգացման ուղղված ծրագրեր:

Շիրակի մարզպետարանը` ի դեմս մարզպետարանի զարգացման ծրագրերի, զբոսաշրջության և վերլուծության բաժնի, «ԱՌՏ» երիտասարդական, բնապահպանական և խորհրդատվական հասարակական կազմակերպության ու Գյումրի տուր տուրիստական ընկերությունների կողմից ճանաչվել է «Տարվա լավագույն գործընկեր»

2018 թվականին պետության, մասնավոր հատվածի, համայնքի և միջազգային կազմակերպությունների կողմից զբոսաշրջության խթանմանն ու զարգացմանն ուղղությամբ իրականացվել է շուրջ 686 մլն դրամի ներդրումներ:

ԶԱՐԳԱՑՄԱՆ ԾՐԱԳՐԵՐԻ, ԶԲՈՍԱՇՐՋՈՒԹՅԱՆ ԵՎ

ՎԵՐԼՈՒԾՈՒԹՅԱՆ ԲԱԺՆԻ ՊԵՏ՝ Կ.ԲԱԴԻՇՅԱՆ

ՀՀ Շիրակի մարզում տեղեկատվական տեխնոլոգիաների ոլորտը համարում է գերակա ուղղություններից մեկը: Այս շրջանակներում իրականացվել են տարբեր ծրագրեր, որոնք մեծապես նպաստել են ոլորտի ընդհանուր զարգացմանը: Գործում են շուրջ 30 ՏՀՏ ընկերություններ, որոնք ունեն լաբորատորիաներ, կրթական կենտրոններ, բիզնես ենթակառուցվածքներ: [Մայքրոսոֆթ ինովացիոն կենտրոն Հայաստանի](http://micarmenia.am/) և ԳՏՏԿ-ի, ԵՄ-ի և ՀՀ ՏԿԶՆ-ի ֆինանսավորմամբ իրականացվում են Շիրակի մարզում տեղեկատվական տեխնոլոգիաներով զբաղվող ընկերությունների զարգացմանն ուղղված ծրագրեր։ Խթանել տեխնոլոգիական զարգացումը ՀՀ Շիրակի մարզում ծրագրի շրջանակներում վերապատրաստվել են 200 ավելի երիտասարդներ և հզորացնել ՏՏ ընկերությունների կարողությունները՝ տրամադրելով դրամական և բիզնես զարգացման աջակցություն՝ 2018 թվականին կատարվել է 274.3 մլն դրամի ներդրում ստեղծելով 46 նոր աշխատատեղեր։ Սիմոնյան կրթական հիմնադրանը շարունակվում է «Թումո» ստեղծարար տեխնոլոգիաների կենտրոնի կառուցումը: